ત્યારબાદ વર્ષ-1995ની ચૂંટણી સમયે મારે માજી મુખ્યમંત્રી કેશુભાઇ પટેલને મળવા જવાનું હતું. વહેલી સવારે ઘરેથી નીકળ્યો હતો. ઓટોરિક્ષામાં સયાજી હોસ્પિટલ પાસે આવેલી પંચમુખી હનુમાનજી મંદિર પાસેથી પસાર થઇ રહ્યો હતો. કોટી ઉપર શાલ ઓઢેલી હતી. કોઇ આસુરી શક્તિએ મારા બરડાના ભાગે પંજો માર્યો હતો. અને મારૂ ગળુ પકડી લીધું હતું. અને ગળાના ભાગે નહોરના નિશાન પડી ગયા હતા. પરંતુ આસુરી શક્તિનો કોટી ઉપર હાથ પડતા જ ગળુ છોડી દીધું હતું. મારી શાલ પણ ફાટી ગઇ હતી. પરંતુ પૂ. સ્વામીજીની કોટીને કારણે મને ઉણી આંચ આવી ન હતી.